Die doel van hierdie kursus is om studente bekend te stel aan kombinatorika en elementêre getalleteorie. Ons beplan om die volgende onderwerpe te behandel:
Permutasies, versamelings, bome en woorde, aftellingstegnieke, besondere getalle, kongruensies, Legendre simbool, kettingbreuke, Fermat se stelling en Wilson se stelling, somme van 2 en 4 kwadrate, Diofantiese vergelykings.
3 lesings, 1 tutoriaal van 2 uur per week.
Voorvereiste modules: Slaagvooreiste Wiskunde 214, 244.
Prof S Wagner: Kantoor 2017, Van der Sterr Gebou (e-mail: swagner@sun.ac.za)
Hier is a kort lys van toepaslike boeke:
Die leerstof word volledig tydens die voorlesings behandel. Gedurende die tutoriaalperiodes is daar geleentheid om probleme op te los en die kursusmateriaal te bespreek onder toesig van die dosent.
Die klaspunt word uit die klastoets en klein opdragte saamgestel. Die prestasiepunt word uit die klaspunt, met ‘n gewig van 0.4, en die eksamenpunt, met ‘n gewig van 0.6, saamgestel. Klastoetse word so spoedig moontlik aan studente terugbesorg.
Studente wat hierdie module suksesvol voltooi sal kennis van kombinatorika en elementêre getalleteorie verwerf.
Studente sal toegerus wees om meer gevorderde kursusse aan te pak. Diskrete wiskunde is een van die departement se sterkpunte; daar is baie moontlikhede vir studente wat ‘n Honneursprojek of ‘n MSc- of PhD-proefskrif in Diskrete Wiskunde wil skryf.
Vir studente wat nie verder in hierdie rigting wil studeer nie, sal hierdie kursus opsigself interessant wees; getalleteorie en aftelling het ook baie toepassings, byvoorbeeld in kriptografie en analise van algoritmes.
Kopiereg © 2009–2018	Wiskunde, Universiteit Stellenbosch. Alle regte voorbehou.